title: Provedbena uredba Komisije (EU) 2020/684 оd 18. svibnja 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Kaki Ribera del Xúquer” (ZOI))

text:
                  25.5.2020

                  HR

                  Službeni list Europske unije

                  L 160/1

         PROVEDBENA UREDBA KOMISIJE (EU) 2020/684
         оd 18. svibnja 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Kaki Ribera del Xúquer” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku izvornosti „Kaki Ribera del Xúquer”, registriranu u skladu s Uredbom Komisije (EZ) br. 245/2002 (2) kako je izmijenjena Provedbenom uredbom Komisije (EU) br. 1133/2013 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Kaki Ribera del Xúquer” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. svibnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 245/2002 od 8. veljače 2002. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 39, 9.2.2002., str. 12.).

            (3)  Provedbena uredba Komisije (EU) br. 1133/2013 оd 7. studenoga 2013. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Kaki Ribera del Xúquer (ZOI)) (SL L 302, 13.11.2013., str. 22.).

            (4)  SL C 431, 23.12.2019., str. 41.


title: Provedbena uredba Komisije (EU) 2020/693 оd 15. svibnja 2020. o razvrstavanju određene robe u kombiniranu nomenklaturu

text:
                  26.5.2020

                  HR

                  Službeni list Europske unije

                  L 162/1

         PROVEDBENA UREDBA KOMISIJE (EU) 2020/693
         оd 15. svibnja 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 15. svibnja 2020.

                  Za Komisiju,

                  u ime predsjednice,

               Philip KERMODE

                  Vršitelj dužnosti glavnog direktora

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Vrpca od legiranog čelika (osim od nehrđajućeg čelika) širine približno 30 mm i debljine približno 0,02 mm, podnesena u svicima. Proizvod ima ravnomjeran poprečni presjek po cijeloj dužini u obliku pravokutnika. Površina proizvoda nije obrađena.
                        Proizvod se izrađuje tehnikom kontinuiranog lijevanja koje se naziva brzo očvršćivanje iz taline (melt spinning). Namijenjen je za uporabu u elektroindustriji, na primjer za proizvodnju jezgri transformatora, jezgri senzora, jezgri zasitljivih prigušnica, magnetskih pojačala, perli i skupljača (kompresora) pulsa.

                        7228 60 80

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 1 (m) uz poglavlje 72 i nazivima oznaka KN 7228, 7228 60  i 7228 60 80 .
                        S obzirom na njegove objektivne karakteristike i svojstva, proizvod odgovara definiciji „ostalih šipki” iz napomene 1 (m) uz poglavlje 72 jer ima ravnomjeran poprečni presjek po cijeloj dužini u obliku pravokutnika. Stoga se u skladu s tom definicijom smatra da je proizvod šipka.
                        Proizvod se izrađuje brzim očvršćivanjem iz taline (melt spinning), tehnikom oblikovanja metala koja se razlikuje od tehnike valjanja. Nadalje, postupak proizvodnje je tehnika kontinuiranog lijevanja, za razliku od tehnike tlačnog lijevanja pa stoga nije obuhvaćen napomenom 3 uz poglavlje 72. Stoga je isključeno razvrstavanje u tarifni broj 7226 kao plosnati valjani proizvod od ostalih legiranih čelika, širine manje od 600 mm ili u tarifni broj 7227 kao šipke, toplovaljane.
                        Proizvod se stoga razvrstava u oznaku KN 7228 60 80  kao ostale šipke od ostalih legiranih čelika.